**Forma vyučovania:** Prezenčná, prevádzka od **6:30 h. do 17:00 h.**

**Nástup do školy:** 4. septembra 2023, do 8,00 h.

**Podmienky nástupu dieťaťa do školy:**

* Zákonný zástupca privádza dieťa do MŠ do 8:00 h. a  odovzdá ho službukonajúcej učiteľke,
* prvý deň 4.septembra, je potrebné vyplniť a podpísať **„Vyhlásenie o bezinfekčnosti“** (viď príloha). **Platí pre všetky deti nielen novoprijatých!** Prosíme rodičov už chodiacich detí, aby odovzdali Vyhlásenie o bezinfekčnosti cez edupage stránku alebo aplikáciu!
* Ďalšie tlačivá na vyplnenie si nájdu zákonní zástupcovia novoprijatých detí v skrinkách, ktoré si vyplnia doma a prinesú nasledujúci deň pani učiteľkám na triede,
* zákonný zástupca je povinný bezodkladne oznámiť MŠ neúčasť svojho dieťaťa na výchove a vzdelávaní,
* ak dieťa nepríde do MŠ tri dni, jeho neprítomnosť ospravedlňuje zákonný zástupca.

**Čo priniesť deťom do skrinky:**

**Označené náhradné veci menom a priezviskom dieťaťa:** spod. nohavičky, tielko, tričko, pančuchy, tepláky – podpísané vo vrecúšku, 2 jednorazové podložky na postieľku.

* Prezuvky/papuče, sandále – nie šľapky, podpísané priezviskom a menom dieťaťa
* Pyžamko
* Vankúšik s obliečkou (nie prikrývku)
* Ruksak
* Fľašku s čistou vodou (nie sladené nápoje)

**Ostatné náležitosti** ( poplatky, tlačivá,... ) bude mať každé dieťa uložené v skrinke.

**Nie je dovolené nosiť si vlastné hračky. Výnimku môžu po zvážení udeliť iba učiteľky prvých tried počas adaptácie.**

**Adaptačný pobyt**

Deti prijaté na **MŠ Podzáhradná 1**

* **od 4. 9. do 8. 9.2023 novoprijaté deti navštevujú materskú školu len dopoludnia na 2 hodiny od 8:00 do 10:00** (adaptácia na nové prostredie).
* Prvý deň (4.9.2023) je pobyt detí v MŠ spolu s rodičmi. V tento deň nie je zabezpečený obed, iba desiata.
* Od druhého dňa (od 5.9.) je pobyt detí v MŠ bez rodičov do 11:30. Obedy sú zabezpečené.
* Zákonný zástupca spolupracuje s pedagogickými  zamestnancami. V prípade, že dieťa zvládne dopoludňajší pobyt bez problémov, nastupuje na celodenný pobyt.
* Riaditeľka MŠ má kompetenciu v prípade zníženej adaptačnej schopnosti dieťaťa po prerokovaní so zákonným zástupcom alebo na základe jeho písomnej žiadosti rozhodnúť o prerušení školskej dochádzky.

Deti prijaté na **MŠ Estónska 3 a MŠ Estónska 7**

* Od prvého dňa 4.9.2023 novoprijaté deti môžu navštevovať materskú školu na celý deň od 8:00 do 15:00 **spravidla 1 mesiac** (adaptácia na nové prostredie). Po 15tej hodine sa triedy spájajú a je vhodné aspoň počas adaptácie, aby si rodičia novoprijatých detí vyzdvihli deti do 15:00 hod.
* Zákonný zástupca privádza dieťa do MŠ, spolupracuje s pedagogickými  zamestnancami. Ak dieťa nezvláda celodenný pobyt v MŠ učiteľka sa dohodne so zákonným zástupcom na poldennej adaptácií.
* Riaditeľka MŠ má kompetenciu v prípade zníženej adaptačnej schopnosti dieťaťa po prerokovaní so zákonným zástupcom alebo na základe jeho písomnej žiadosti rozhodnúť o prerušení školskej dochádzky.

**Organizácia povinného predprimárneho vzdelávania – predškoláci (PPV)**

* Zákonný zástupca je povinnýdbať o to, aby dieťa dochádzalo do školy riadne a včas,
* PPV plní dieťa formou pravidelného denného dochádzania v pracovných dňoch v rozsahu najmenej 4 hodiny,
* zákonný zástupca je povinný bezodkladne oznámiť MŠ neúčasť svojho dieťaťa na výchove a vzdelávaní.

**Pobyt detí v materskej škole**

* Dieťa sa v MŠ správa tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní. V prípade, že dieťa uvedené nerešpektuje, môže riaditeľka po predchádzajúcom upozornení rodiča ukončiť dochádzku dieťaťa do MŠ,
* dieťa musí mať osvojenú primeranú sebaobsluhu – vedieť piť z pohára, jesť lyžicou, nepomočovať sa ani počas spánku, vedieť sa verbálne vypýtať na WC, nepoužívať cumeľ ani počas oddychu, vedieť použiť vreckovku, vysmrkať sa, čiastočne sa obliecť a obuť, poznať svoje oblečenie,
* zákonný zástupca je povinný písomne informovať MŠ o zmene zdravotnej spôsobilosti svojho dieťaťa, ako aj iných závažných skutočnostiach, ktoré by mohli mať vplyv na priebeh výchovy a vzdelávania,
* učiteľky MŠ nie sú oprávnené podávať deťom lieky, ani iné rozmanité probiotiká.

**Zabezpečenie bezpečného pobytu detí v školskom prostredí,**

**ranný filter**

* Každé ráno pred vstupom do triedy vykoná službukonajúca učiteľka ranný filter.

Preberá len deti, u ktorých nezistí známky ochorenia. Prevzatie dieťaťa môže odmietnuť, ak jeho zdravotný stav nie je vhodný na prijatie do MŠ,

* nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, **nesmie vstúpiť do priestorov školy.**

**POPLATKY**

**Poplatok – školné**

* Príspevok na čiastočnú úhradu výdavkov MŠ (školné) – **60 €** zákonný zástupca uhrádza najneskôr do 10-teho dňa v mesiaci, cez internetbanking – aplikácia edupage.
* V septembri dostanú všetci rodičia do mailových schránok mail s variabilným číslom, pod ktorým je potrebné uhrádzať príspevok na čiastočnú úhradu výdavkov MŠ (školné – 60€). Ak nepoužijete variabilný symbol, nebude platba spárovaná s vašim kontom a budete mať v systéme edupage nedoplatok.
* príspevok na čiastočnú úhradu výdavkov MŠ (školné) sa neuhrádza za dieťa, ktoré plní povinné predprimárne vzdelávanie,
* školné sa neuhrádza za dieťa, ktoré má prerušenú dochádzku do MŠ na viac ako 30 po sebe nasledujúcich kalendárnych dní – na základe písomnej žiadosti zákonného zástupcu, ktorú doručí riaditeľke MŠ

**Poplatok – stravné**

* stravná jednotka je vo výške: **2,30 € na deň:** desiata, obed, olovrant + réžia **15,- € na mesiac,** platbu je potrebné zrealizovať do 10. dňa v mesiaci,
* odhlasovanie zo stravy je cez aplikáciu **JEDÁLEŇ.** Prihlasovacie údaje dostanú deti pri nástupe do MŠ, s ktorými ich rodičia budú môcť odhlásiť zo stravy,
* deťom je možné nosiť individuálnu stravu do ŠJ vtedy, ak posúdenie lekára-špecialistu dokladuje, že dieťa si vyžaduje osobitné stravovanie. Tento doklad so žiadosťou rodiča o výnimku odovzdá rodič každoročne vedúcej ŠJ,
* do 10. 11 2023 bude potrebné uhradiť platbu za školné a réžiu jedálne súčasne za dva mesiace – november a december,
* pri platbe je potrebné uviesť meno dieťaťa a triedu.

 Mgr. Lenka Hricková

 riaditeľka MŠ